**Прочетете внимателно казуса. Анализирайте казуса като приложите методологията за етичен анализ. Подробно информацията относно курсовата задача *Анализ на казус* можете да намерите в секция *6 Семинари и курсови работи: Задание за анализ на казус* в Системата Дистанционното Обучение.**

**Казус 3:** Д-р Ж.З. приема в ортопедичната клиника, където работи, 18-годишна неомъжена девойка, придружена от нейната майка. Поводът е фрактура на радиуса. При рутинните кръвни тестове се открива нисък хемоглобин. Във връзка с това се провежда разговор с пациентката, за да й се дадат диетични съвети. По време на този разговор д-р Ж.З. разбира, че пациентката е бременна в 6-та седмица и планира аборт, за който не желае майка й да разбере. От друга страна, майката вече е споделила своите притеснения за състоянието на дъщеря си, която се оплаквала от отпадналост, гадене и липса на апетит и е попитала д-р Ж.З. дали тези оплаквания се дължат на ниския хемоглобин.